Na temelju Odlukeo načinu raspodjele raspoloživih sredstava iz Proračuna Grada Velike Gorice za 2023. godinu (KLASA: 250-03/23-01/1; URBROJ: 238-31-10-2023-1) namijenjenih financiranju programa/projekata udruga za razvoj vatrogastva i pružanja zaštite od požara, gradonačelnik Grada Velike Gorice objavljuje

**JAVNI POZIV**

**za dodjelu jednokratnih financijskih potpora za programe/projekte udruga iz područja razvoja vatrogastva i pružanje zaštite od požara od interesa za Grad Veliku Goricu u 2023. godini**

**I.**

Javni poziv objavljuje se u svrhu dodjele jednokratnih financijskih potpora za programe/projekte razvoja vatrogastva i pružanja zaštite od požara koja se provodi na području Grada Velike Gorice u 2023. godini.

**II.**

Prioritetni programi/projekti za Grad Veliku Goricu su:

1. Programi/projekti razvoja vatrogastva
2. Programi/projekti provođenja mjera zaštite od požara

**III.**

Udruge mogu prijaviti program/projekt za aktivnosti koje doprinose:

* Pružanje zaštite od požara;
* Promicanje i razvoj volonterstva

**IV.**

Za financiranje programa/projekata u okviru ovog Poziva raspoloživ je iznos od **26.545,00 € (**dvadesetšesttisućapetstočetrdetetipeteura).

Najmanji iznos financijskih sredstava koji se može prijaviti i ugovoriti po pojedinom projektu je 150 €, a najveći iznos po pojedinom projektu je 4.000,00 €.

**V.**

Javni poziv ostaje otvoren sve do iskorištenja sredstava ili do kraja 2023. godine.

**VI.**

Prijavu projekta na Poziv može podnijeti udruga koja je upisana u Registar udruga te koja je podnijela zahtjev za usklađenje udruge sa novim Zakonom o udrugama, koja je programski usmjerena na rad u protupožarnoj zaštiti što je vidljivo iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Gradu Velikoj Goricite svim drugim davateljima financijskih sredstava iz javnih izvora.

VII.

Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Velike Gorice (www.gorica.hr).

Natječajna dokumentacija može se poslati u elektroničkom obliku na mail adresu: [pisarnica@gorica.hr](mailto:pisarnica@gorica.hr) ili se može predati u zatvorenoj omotnici koja navanjskoj strani mora sadržavati puni naziv i adresu podnositelja prijave, preporučenom pošiljkom ili dostavom u pisarnicu Grada Velike Gorice, obavezno uz naznaku:

„PROJEKTI UDRUGA ZA RAZVOJ VATROGASTVA I

PRUŽANJE ZAŠTITE OD POŽARA ZA 2023. GODINU“

–NE OTVARATI

na adresu:

GRAD VELIKA GORICA

UPRAVNI ODJEL ZA PREDŠKOLSKI ODGOJ,

ŠKOLSTVO I DRUŠTVENE DJELATNOSTI

TRG KRALJA TOMISLAVA 34

10410 VELIKA GORICA

VIII.

Sva pitanja vezana uz ovaj Javni poziv mogu se postaviti isključivo elektroničkim putem, slanjem upita na adresu elektronske pošte: [antonija.vuk@gorica.hr](mailto:antonija.vuk@gorica.hr)

**KLASA:**

**URBROJ: GRADONAČELNIK**

**Velika Gorica,**

**Krešimir Ačkar mag. theol.**